Virallinen lehti nro C 358 , 24/11/1997 s. 0025



A4-0326/97 Päätös neuvoston vahvistamasta yhteisestä kannasta neuvoston direktiivin antamiseksi todistustaakasta sukupuoleen perustuvissa syrjintätapauksissa (C4- 0441/97 - 96/0196(SYN)) (Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0441/97 - 96/0196(SYN) ((EYVL C 307, 8.10.1997, s. 6)), - ottaa huomioon ensimmäisessä käsittelyssä antamansa lausunnon ((EYVL C 132, 28.4.1997, s. 215)) komission ehdotuksesta neuvostolle (KOM(96)0340) ((EYVL C 332, 7.11.1996, s. 11)), - ottaa huomioon komission muutetun ehdotuksen (KOM(97)0202) ((EYVL C 185, 18.6.1997, s. 21)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon naisten oikeuksien valiokunnan suosituksen toiseen käsittelyyn (A4-0326/97); 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 8 kappale >Alkuperäinen teksti> 8) tasa-arvoisen kohtelun periaate on esitetty perustamissopimuksen 119 artiklassa ja miesten ja naisten samapalkkaisuuden periaatteen soveltamista koskevan jäsenvaltioiden lainsäädännön lähentämisestä 10 päivänä helmikuuta 1975 annetussa neuvoston direktiivissä 75/117/ETY sekä miesten ja naisten tasa- arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annetussa neuvoston direktiivissä 76/207/ETY, >EP:n äänestyksessä hyväksytty teksti> 8) tasa-arvoisen kohtelun periaate on esitetty perustamissopimuksen 119 artiklassa ja miesten ja naisten samapalkkaisuuden periaatteen soveltamista koskevan jäsenvaltioiden lainsäädännön lähentämisestä 10 päivänä helmikuuta 1975 annetussa neuvoston direktiivissä 75/117/ETY, sekä miesten ja naisten tasa- arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annetussa neuvoston direktiivissä 76/207/ETY, naisten ja miesten tasa- arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19 päivänä joulukuuta 1978 annetussa neuvoston direktiivissä 79/7/ETY(1), naisten ja miesten tasa-arvoisen kohtelun periaatteen soveltamisesta ammatillisissa sosiaaliturvajärjestelmissä 24 päivänä kesäkuuta 1986 annetussa neuvoston direktiivissä 86/378/ETY(2) ja itsenäisinä ammatinharjoittajina, maatalousalalla toimivat ammatinharjoittajat mukaan lukien, toimivien naisten ja miesten tasa-arvoisen kohtelun periaatteen soveltamisesta sekä äitiyden suojelemisesta 11 päivänä joulukuuta 1986 annetussa neuvoston direktiivissä 86/613/ETY(3), (1) EYVL L 6, 10.1.1979, s. 24 (2) EYVL L 225, 12.8.1986, s. 40 (3) EYVL L 359, 19.12.1986, s. 56 (Tarkistus 2) Johdanto-osan 11 a kappale (uusi) >EP:n äänestyksessä hyväksytty teksti> 11a) tasa-arvoisen kohtelun periaatteen tehokas noudattaminen edellyttää, että toteutetaan lisätoimenpiteitä, jotka koskevat menettelyjä ja kansallisille tuomioistuimille tai muille toimivaltaisille elimille esitettäviä todisteita, (Tarkistus 5) 2 artiklan 2 kohta >Alkuperäinen teksti> 2. Edellä 1 kohdassa tarkoitetun tasa-arvoisen kohtelun periaatteen mukaisesti on kyse välillisestä syrjinnästä, jos jokin säännös, peruste tai näennäisesti tasapuolinen käytäntö vaikuttaa haitallisesti huomattavasti suurempaan osaan toista sukupuolta olevia henkilöitä, jollei kyseinen säännös, peruste tai käytäntö ole tarkoituksenmukainen ja tarpeellinen eikä sitä voida perustella asianosaisten sukupuoleen liittymättömillä puolueettomilla tekijöillä. >EP:n äänestyksessä hyväksytty teksti> 2. Edellä 1 kohdassa tarkoitetun tasa-arvoisen kohtelun periaatteen mukaisesti on kyse välillisestä syrjinnästä, jos jokin säännös, peruste tai käytäntö vaikuttaa kohtuuttoman haitallisesti toista sukupuolta oleviin henkilöihin, jollei tämän säännöksen, perusteen tai käytännön päämäärä vastaa yrityksen todellista tarvetta tai jäsenvaltion välttämätöntä sosiaalipoliittista tavoitetta, eikä sitä voida perustella asianosaisten sukupuoleen liittymättömillä puolueettomilla tekijöillä, ja jos keinot ovat soveliaita ja tarpeen päämäärän saavuttamiseen. (Tarkistus 6) 3 artiklan 1 kohdan a alakohta >Alkuperäinen teksti> a) perustamissopimuksen 119 artiklassa sekä direktiiveissä 75/117/ETY, 76/207/ETY ja, siltä osin kuin esiintyy sukupuoleen perustuvaa syrjintää, 92/85/ETY ja 96/34/EY tarkoitettuihin tilanteisiin, >EP:n äänestyksessä hyväksytty teksti> a) perustamissopimuksen 119 artiklassa sekä direktiiveissä 75/117/ETY, 76/207/ETY, 79/7/ETY, 86/378/ETY, 86/613/ETY ja, siltä osin kuin esiintyy sukupuoleen perustuvaa syrjintää, 92/85/ETY ja 96/34/EY tarkoitettuihin tilanteisiin, (Tarkistus 9) 4 a artikla (uusi) >EP:n äänestyksessä hyväksytty teksti> 4 a artikla Menettelyt Jäsenvaltioiden on otettava kansallisessa oikeusjärjestelmässään käyttöön tarvittavat toimenpiteet, jotta: a) tuomioistuimet ja muut toimivaltaiset elimet voivat määrätä asianmukaisia toimenpiteitä syrjintäkanteiden tehokkaan tutkimisen varmistamiseksi; >EP:n äänestyksessä hyväksytty teksti> b) asian osapuolet voivat saada kaikki oleelliset tiedot, jotka ovat vastapuolen hallussa tai joiden voidaan kohtuudella olettaa olevan tämän hallussa ja jotka ovat tarpeen heidän oikeuksiensa toteuttamiseksi. Osapuolten täytyy antaa vain sellaisia tietoja, joiden julkituominen ei huomattavasti vahingoita heidän etujaan muissa kuin riidan kohteena olevissa asioissa. (Tarkistus 10) 7 artiklan kolmas kohta >Alkuperäinen teksti> Jäsenvaltiot toimittavat komissiolle viimeistään kahden vuoden kuluttua tämän direktiivin voimaantulosta kaikki tarpeelliset tiedot, jotta komissio voi laatia Euroopan parlamentille ja neuvostolle selvityksen tämän direktiivin soveltamisesta. >EP:n äänestyksessä hyväksytty teksti> 1 päivään tammikuuta 2002 mennessä ja tämän jälkeen kolmen vuoden välein jäsenvaltiot toimittavat tietoja komissiolle tämän direktiivin soveltamisen osalta saavutetusta kehityksestä ja sen säännösten soveltamisen kehityssuuntauksista, jotta komissio voi laatia kertomuksen neuvostolle ja Euroopan parlamentille kolmen vuoden välein.